
**Seria1,** **Varianta 2**

1. Adaugă în imagine elementele de mai jos şi coloreaz-o respectând cerinţele.

Realizează astfel un desen cât mai creativ care să surprindă un moment din vacanţă.

*Ninge!! E o zi frumoasă de iarnă iar Ana hotărî să înveţe să patineze. Îmbrăcată cu rochiţa roşie, cu căciuliţa şi mănuşile albastre şi patinele mov deschis, Ana strălucea de bucurie. Şi-a făcut în faţa* ***casei*** *un mic* ***patinoar*** *lângă cei doi* ***brazi*** *frumos împodobiţi cu ghirlande, sub care încă se mai află 3* ***cadouri*** *multicolore. Prietenul Anei,* ***omul de zăpadă,*** *îmbrăcat şi el de sărbătoare, cu fular verde şi tigaie galbenă pe post de căciulă, priveşte bucuros* ***fulgii*** *de zăpadă cernuţi de trei* ***norişori*** *ce umbresc* ***soarele*** *jucăuş.*

* *Colorează costumul Anei cum e descris în poveste (3 puncte) şi adaugă*:
  + un soare şi **3** norişori, fulgi de zăpadă 10 puncte
  + **2** brazi decoraţi şi **3** cadouri 5 puncte
  + om de zăpadă, patinoar 10 puncte
* *Semnează desenul* cu numele tău în colţul din dreapta jos 2 puncte


Pentru impresia artistică şi creativitate se acordă 10 puncte

**40 puncte**

1. Maximizează fereastra din bara de task-uri care conţine fişierul **moisil\_1\_2.docx** şi completează în acest fişier rezultatele pentru următoarele cerinţe: **50 puncte**
2. Găsiţi regula după care au fost construite numerele de 4 cifre următoare şi completaţi-le pe ultimele două cu cifrele care lipsesc. Scrieţi numerele determinate.

4753, 2153, 8792, 3695, 41\*2, 59\*\* **10 puncte**

**R: 4172, 5912 sau 5963**

1. Doamna învăţătoare locuieşte în căsuţa **7** şi vrea să-şi viziteze, într-un singur drum, toţi elevii din cartierul ei, ce locuiesc în căsuţele numerotate de la **1** la **6** (vezi desenul alăturat) apoi să se întoarcă acasă. Ţinând cont de aleile care leagă căsuţele din imagine, stabiliţi în ce ordine va ajunge doamna învăţătoare la fiecare căsuţă astfel încât să treacă o singură dată pe la fiecare elev şi să se întoarcă acasă.

**5 puncte**

**R: 7, 1, 2, 3, 4, 5, 6, 7 sau orice altă soluţie corectă**

1. Despre trei fetiţe ştiu următoarele lucruri:

* Locuiesc în localităţi diferite: Sibiu, Braşov şi Iaşi;
* Prenumele lor sunt: Ana, Teodora, Maria;
* Una este elevă în clasa I, alta în clasa a II-a şi celălaltă în clasa a III-a;
* Teodora este în clasa a II-a;
* Cea din clasa I locuieşte în Sibiu;
* Ana este prietenă cu cea din clasa a III-a, care locuieşte la Braşov.

Aflaţi clasa şi localitatea corespunzătoare fiecărei eleve. **5 puncte**

**R: Ana – clasa a I-a, SIBIU; Teodora – clasa a II-a, IAŞI; Maria - clasa a III-a, BRAŞOV;**

1. Scrieţi în ordine descrescătoare cele mai mari **5** numere de câte **4** cifre diferite de **0**, care conţin **cel puţin o cifră pară** şi pentru care suma cifrelor este **17**. Cifrele **nu** se pot repeta într-un număr. **15 puncte**

**R: 9521, 9512, 9431, 9413, 9341**

1. Lacătul unei serviete este format din trei discuri alăturate pe care sunt scrise circular, în ordine, cifrele de la **0** la **9**. Pentru a forma codul de securitate, fiecare disc poate fi rotit în jos, pentru a parcurge cifrele în ordine crescătoare sau în sus, pentru a le parcurge în ordine descrescătoare. Dacă lacătul este fixat la codul **728,** care este **cel mai mare** cod care se poate forma prin rotirea primului disc cu **32** de poziţii, a celui de-al doilea cu **85** de poziţii şi a celui de-al treilea cu **73** poziţii. Rotaţiile pe un disc se fac în acelaşi sens, nu neapărat acelaşi pentru toate discurile. **15 puncte**

**R: 975**